ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της υπ’ αρ. 149519/10.5.2023 απόφασης των Υπουργών Περιβάλλοντος και Ενέρ-
γειας και Υποδομών και Μεταφορών «Καθορισμός όρων και προϋποθέσεων για τη λειτουργία
των συνεργείων ψηφιακών ταχογράφων τα οποία
εκτελούν τις εργασίες που προβλέπονται από τον
Κανονισμό (EE). 165/2014 του Ευρωπαϊκού Κοινοβουλίου και του Συμβουλίου για τους ψηφιακούς
ταχογράφους στον τομέα των οδικών μεταφορών
και κάθε άλλη σχετική λεπτομέρεια» (Β’ 3175).
2η τροποποίηση της υπ’ αρ. 3987/7.3.2023 πράξης αντιστοίχισης κλάδων και ειδικοτήτων του
Οργανισμού Εσωτερικής Υπηρεσίας του Δήμου
Λουτρακίου - Περαχώρας - Αγίων Θεοδώρων με
τους οριζόμενους στο π.δ. 85/2022 (Α’ 232) νέους
κλάδους και ειδικότητες, κατόπιν πλήρωσης θέσεων με Διορισμό και Μετάταξη (Β’ 1910).
Μερική τροποποίηση της υπ’  αρ. 6984/9.3.2023
πράξης αντιστοίχισης των υφισταμένων κλάδων
και ειδικοτήτων του Οργανισμού Εσωτερικής
Υπηρεσίας του Δήμου Τρίπολης με τους οριζόμενους στο π.δ. 85/2022 (Α’ 232) νέους κλάδους
και ειδικότητες (Β’ 1900, Διόρθωση Σφάλματος
Β’ 2280), όπως τροποποιήθηκε με την υπ’ αρ. 25497/
14.8.2023 όμοιά της (Β’ 5260).
3η τροποποιητική πράξη της υπ’ αρ. 11391/7.3.23
πράξη αντιστοίχισης των υφισταμένων κλάδων
και ειδικοτήτων του Οργανισμού του Δήμου Λυκόβρυσης Πεύκης με τους οριζόμενους στο π.δ.
85/2022 (Α’ 232) νέους κλάδους και ειδικότητες.
ΑΠΟΦΑΣΕΙΣ
Αριθμ. 108716
(1)
Τροποποίηση της υπ’ αρ. 149519/10.5.2023 απόφασης των Υπουργών Περιβάλλοντος και Ενέρ-
γειας και Υποδομών και Μεταφορών «Καθορισμός όρων και προϋποθέσεων για τη λειτουργία
των συνεργείων ψηφιακών ταχογράφων τα οποία
εκτελούν τις εργασίες που προβλέπονται από τον
Κανονισμό (EE). 165/2014 του Ευρωπαϊκού Κοινοβουλίου και του Συμβουλίου για τους ψηφιακούς
ταχογράφους στον τομέα των οδικών μεταφορών
και κάθε άλλη σχετική λεπτομέρεια» (Β’ 3175).
ΟΙ ΥΦΥΠΟΥΡΓΟΙ
ΥΠΟΔΟΜΩΝ ΚΑΙ ΜΕΤΑΦΟΡΩΝ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις:
α. Tης παρ. 2 του άρθρου 14 του ν. 3534/2007 (Α’ 40),
β. του Κανονισμού (ΕΕ) 165/2014 του Ευρωπαϊκού
Κοινοβουλίου και Συμβουλίου (L60), ο οποίος καταργεί
τον Κανονισμό (ΕΟΚ) αριθμ. 3821/1985 του Συμβουλίου
(L370),
γ. του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα, (π.δ. 63/2005,
Α΄ 98), που διατηρήθηκε σε ισχύ με την περ. 22 του άρθρου 119 του ν. 4622/2019 (Α΄ 133),
δ. του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133),
ε. του π.δ. 123/2016 «Ανασύσταση και μετονομασία
του Υπουργείου Διοικητικής Μεταρρύθμισης και Ηλεκτρονικής Διακυβέρνησης, ανασύσταση του Υπουργείου
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Μαΐου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2566
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2566/01.05.2024
Τουρισμού, σύσταση Υπουργείου Μεταναστευτικής Πολιτικής και υπουργείου Ψηφιακής Πολιτικής, Τηλεπικοι-
νωνιών και Ενημέρωσης, μετονομασία Υπουργείων Εσωτερικών και Διοικητικής Ανασυγκρότησης, Οικονομίας,
Ανάπτυξης και Τουρισμού και Υποδομών, Μεταφορών
και Δικτύων» (Α’ 208),
στ. του π.δ. 123/2017 «Οργανισμός του Υπουργείου
Υποδομών και Μεταφορών» (Α’ 151),
ζ. του π.δ. 132/2017 «Οργανισμός Υπουργείου Περιβάλλοντος και Ενέργειας» (Α’ 160),
η. του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
θ. του π.δ. 79/2023 «Διορισμός Υπουργών, Υφυπουργών και Αναπληρωτών Υπουργών» (Α’ 131),
ι. της υπ’ αρ. 156/2023 κοινής απόφασης του Πρωθυπουργού και του Υπουργού Υποδομών και Μεταφορών
«Ανάθεση αρμοδιοτήτων στην Υφυπουργό Υποδομών
και Μεταφορών, Χριστίνα Αλεξοπούλου» (Β’ 4410),
ια. της 74103/5569/8-7-2023 κοινής απόφασης του
Πρωθυπουργού και του Υπουργού Περιβάλλοντος και
Ενέργειας «Ανάθεση αρμοδιοτήτων στον Υφυπουργό Περιβάλλοντος και Ενέργειας, Νικόλαο Ταγαρά» (Β’ 4408),
ιβ. της υπ’ αρ. 149519/10-5-2023 κοινής απόφασης των
Υπουργών Περιβάλλοντος και Ενέργειας και Υποδομών
και Μεταφορών «Καθορισμός όρων και προϋποθέσεων
για τη λειτουργία των συνεργείων ψηφιακών ταχογράφων τα οποία εκτελούν τις εργασίες που προβλέπονται
από τον Κανονισμό (EE). 165/2014 του Ευρωπαϊκού
Κοινοβουλίου και του Συμβουλίου για τους ψηφιακούς
ταχογράφους στον τομέα των οδικών μεταφορών και
κάθε άλλη σχετική λεπτομέρεια» (Β’ 3175).
2. Την υπ’ αρ. 51950/20-02-2024 εισηγητική έκθεση
δημοσιονομικών επιπτώσεων της Γενικής Διεύθυνσης
Οικονομικών Υπηρεσιών του Υπουργείου Υποδομών και
Μεταφορών.
3. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Άρθρο 1
Τροποποίηση διατάξεων χώρου διεξαγωγής
ελέγχου
1. Στην παρ. 1 του άρθρου 3 προστίθενται οι παρακάτω
περιπτώσεις:
δ. Όλες οι εργασίες στα οχήματα που φέρουν ταχογράφο πραγματοποιούνται εντός των κτιρίων των συ-
νεργείων, οι χώροι των οποίων, συμπεριλαμβανομένων
των χώρων διεξαγωγής των εργασιών (στεγασμένων ή
προαύλιων), θα πρέπει να έχουν υλοποιήσει τις διαμορφώσεις που επιτρέπουν την αυτόνομη, ανεμπόδιστη και
ασφαλή κυκλοφορία και εργασία σε άτομα με αναπηρία
και εμποδιζόμενα άτομα.
ε. Είναι υποχρεωτικές: (i) Η οριοθέτηση με σταθερά
στοιχεία, των προαύλιων χώρων και συνεργείων όταν
συνορεύουν με πεζοδρόμια και (ii) η σήμανση και η τοποθέτηση πλακιδίων κινδύνου τύπου Β όδευσης τυφλών
και των απαραίτητων διαμορφώσεων στα οικεία πεζοδρόμια και στις θέσεις εισόδου-εξόδου, σύμφωνα με
τις διατάξεις της υπό στοιχεία ΥΠΕΝ/ΔΜΕΑΑΠ/124964/
1561/28.11.2022 «Αντικατάσταση της υπ’ αρ. 52907/
2009 υπουργικής απόφασης “Ειδικές ρυθμίσεις για την
εξυπηρέτηση ατόμων με αναπηρία σε κοινόχρηστους
χώρους οικισμών που προορίζονται για την κυκλοφορία
των πεζών”(Β’ 2621)» (Β’ 6213)».
2. Η περ. δ’ της παρ. 2 του άρθρου 3 της υπ’ αρ. 149519/
10-5-2023 (Β’ 3175) κοινής υπουργικής απόφασης, αντικαθίσταται ως εξής:
«δ. Τεχνικό φάκελο με όλα τα στοιχεία, πληροφορίες,
πιστοποιητικά, κατόψεις και σχέδια όπου αποτυπώνονται οι χώροι εκτέλεσης εργασιών στον ψηφιακό τα-
χογράφο του συνεργείου, οι βοηθητικοί χώροι αυτού
(αποθήκη και χώροι υγιεινής), ο περιβάλλοντας χώρος
και τα πεζοδρόμια, καθώς και λοιπά έγγραφα με τα οποία
αποδεικνύεται ότι πληρούνται οι απαιτήσεις των διατάξεων της παρούσας».
3. Η περ. α’ της παρ. 1 του άρθρου 4 της 149519/
10-5-2023 (Β’ 3175) κοινής υπουργικής απόφασης, αντικαθίσταται ως εξής:
«α. Χώρος διεξαγωγής των ελέγχων:
Χώρος με κατάλληλες διαστάσεις δαπέδου και ύψος
για να εισέρχονται εντός του οχήματα που είναι υποχρεωμένα να φέρουν ταχογράφο, σύμφωνα με τον Κανονι-
σμό (EE) 165/2014 του Ευρωπαϊκού Κοινοβουλίου και
Συμβουλίου και να εκτελούνται με ασφάλεια οι εργασίες
της περ. γ΄ της παρ. 1 του άρθρου 3 της παρούσας.
Όλες οι εργασίες στα οχήματα που φέρουν ταχογράφο
πραγματοποιούνται εντός του κτιρίου του συνεργείου
είτε στον προαύλιο χώρο του συνεργείου, μόνο εφόσον
ο προαύλιος χώρος είναι οριοθετημενος με οποιονδήποτε τρόπο (πλαστικά κολωνάκια, διαγράμμιση κ.λπ.)
και αποτελεί ενιαίο χώρο με τον χώρο του συνεργείου.
Ο χώρος διεξαγωγής των εργασιών, είτε εντός κτιρίου
είτε στον προαύλιο χώρο αποτυπώνεται στις εγκεκριμένες κατόψεις που υποβάλλονται για τη γνωστοποίηση
λειτουργίας του συνεργείου ψηφιακού ταχογράφου, και
με ευθύνη του ιδιοκτήτη του συνεργείου, ότι τηρούνται
όλα τα απαραίτητα μέτρα ασφαλείας.
Ο χώρος διεξαγωγής των ελέγχων παρέχει ασφαλή
και ανεμπόδιστη πρόσβαση στα οχήματα που είναι υποχρεωμένα να φέρουν ψηφιακό ταχογράφο μέσω ασφαλ-
τοστρωμένης ή στρωμένης με μπετόν ή στρωμένης με
άλλο κατάλληλο υλικό διάβασης προς το εσωτερικό του.
Ο χώρος διεξαγωγής των ελέγχων διαθέτει πάτωμα
κατασκευασμένο από σκληρό υλικό (π.χ. μπετόν) για να
αντέχει το βάρος των οχημάτων και του εξοπλισμού τους
(π.χ. rollers). Το δάπεδο δεν πρέπει να είναι ολισθηρό,
πρέπει να είναι καθαρό από λάδια και οτιδήποτε άλλο
που μπορεί να θέσει σε κίνδυνο πρόσωπα ή περιουσία.
Περάσματα, διάδρομοι, σκαλιά και όρια φρεατίων (λάκκων - pits) όπου υπάρχουν, καθώς και οι άκρες οποιου-
δήποτε υπερυψωμένου μηχανήματος οφείλουν να φωτίζονται με ξεχωριστό τρόπο ή να διαθέτουν κατάλληλη
αντανακλαστική ταινία ή αντανακλαστικό επίχρισμα για
αποφυγή ατυχημάτων.
Στο χώρο διεξαγωγής των ελέγχων όταν αυτός βρίσκεται εντός του κτιρίου, υπάρχει επαρκής φυσικός ή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2566/01.05.2024
τεχνητός φωτισμός και αερισμός/εξαερισμός του χώρου,
με διαρκή ανανέωση του αέρα έτσι ώστε να αποφεύγεται
συγκέντρωση καυσαερίων.
Για λόγους ασφαλείας και υγείας δεν επιτρέπεται στον
οδηγό του οχήματος να παραμένει στον χώρο διεξαγωγής των ελέγχων κατά τη διάρκεια αυτών, εκτός από
τη μέτρηση του οχήματος στον διάδρομο των 20 + 10
μέτρων ή στον έλεγχο/δοκιμή ή μέτρηση που γίνεται
στα roller».
4. Η περ. β’ της παρ. 1 του άρθρου 4 της 149519/
10-5-2023 (Β’ 3175) κοινής υπουργικής απόφασης, αντικαθίσταται ως εξής:
«β. Διάδρομος μέτρησης 20 μέτρων και διάδρομος 10 μέτρων με κυλίνδρους βαθμονόμησης ταχογράφου (rollers)
για τον υπολογισμό των συντελεστών «w», «k»και «l».
βα. Για τον υπολογισμό των συντελεστών «w», «k» και
«l» εντός της επιφάνειας που ορίζει η γνωστοποίηση
λειτουργίας του συνεργείου υπάρχει διάδρομος τουλάχιστον τριάντα (30) μέτρων εκ των οποίων τα είκοσι (20)
μέτρα είναι σε ευθεία γραμμή, σε οριζόντιο επίπεδο και
είναι στρωμένα με άσφαλτο ή μπετόν ή άλλο κατάλληλο υλικό για την διέλευση των οχημάτων που φέρουν
ταχογράφο. Το πλάτος του διαδρόμου είναι (3) μέτρα.
Η αρχή και το τέλος των είκοσι (20) μέτρων πρέπει να
επισημαίνεται μόνιμα με τρόπο σταθερό (πχ. με ανακλαστικό επίχρισμα ή ταινία).
ββ. Αν δεν υπάρχει διαθέσιμος τέτοιος χώρος στις
εγκαταστάσεις ή στον προαύλιο χώρο του συνεργείου,
είναι αποδεκτό να χρησιμοποιούνται κύλινδροι βαθμονόμησης ταχογράφου (rollers). Οι κύλινδροι βαθμονόμη-
σης ταχογράφου (rollers) μπορεί να είναι τοποθετημένοι
είτε εντός του συνεργείου είτε στον προαύλιο χώρο του
συνεργείου, που αποτελεί ενιαίο χώρο με τον χώρο του
συνεργείου. Στην περίπτωση χρήσης κυλίνδρων βαθμονόμησης ταχογράφου (rollers) οι διαστάσεις του διαδρό-
μου είναι τουλάχιστον δέκα (10) μέτρα μήκος επί τρία (3)
μέτρα πλάτος. Επιπρόσθετα, περιμετρικά αυτού υπάρχει
επαρκής χώρος για την ανεμπόδιστη κίνηση του τεχνίτη
που διενεργεί τη σχετική εργασία. Οι κύλινδροι βαθμονόμησης ταχογράφου (rollers) είναι κατάλληλης ικανότητας
για την υποδοχή των αξονικών φορτίων των οχημάτων,
τοποθετούνται σε οριζόντιο επίπεδο, ελέγχονται και
βαθμονομούνται σε χρονικά διαστήματα που καθορίζονται από τον κατασκευαστή και φέρουν πιστοποιητικό
ή βεβαίωση της εκάστοτε βαθμονόμησής τους καθώς
και ένδειξη για τον χρόνο της επόμενης βαθμονόμησής
τους. Οι καλωδιώσεις των κυλίνδρων βαθμονόμησης
(rollers) προστατεύονται σύμφωνα με τις προδιαγραφές
που θέτει ο κατασκευαστής.
Ο διάδρομος μέτρησης των είκοσι (20) μέτρων φέρει σταθερή σήμανση, διατηρείται καθαρός και χωρίς
εμπόδια.
Στα σχέδια γνωστοποίησης λειτουργίας του συνεργείου αποτυπώνονται η θέση και οι ακριβείς διαστάσεις
του διαδρόμου μέτρησης ή των rollers με τον διάδρομο
των δέκα (10) μέτρων.»
Άρθρο 2
Τροποποίηση του άρθρου 7
1. Η παρ.  2 του άρθρου 7 της 149519/10-5-2023
(Β’ 3175) κοινής υπουργικής απόφασης, αντικαθίσταται
ως εξής:
«2. Η πρόσβαση στον ειδικά διαμορφωμένο χώρο του
συνεργείου επιτρέπεται μόνο στον υπεύθυνο του συνεργείου ψηφιακού ταχογράφου.»
2. Στο άρθρο 7 της υπ’ αρ. 149519/10-5-2023 (Β’ 3175)
προστίθεται η παρ. 5 ως εξής:
«5. Στο πλαίσιο τα παρούσας απόφασης, σε κάθε επεξεργασία προσωπικών δεδομένων που πραγματοποιεί-
ται, εφαρμόζονται οι αρχές προστασίας των δεδομένων
προσωπικού χαρακτήρα που προβλέπονται στον Γενικό
Κανονισμό για την Προστασία Δεδομένων (Κανονισμός
(ΕΕ) 679/2019) και στον ν. 4624/2019 (Α’ 137) για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα. Ιδιαίτερη βαρύτητα
δίνεται στις απαιτήσεις που απορρέουν από τις διατάξεις
του άρθρου 25 «Προστασία των δεδομένων ήδη από τον
σχεδιασμό και εξ ορισμού», του άρθρου 32 «Ασφάλεια
επεξεργασίας», του άρθρου 28 «Εκτελών την επεξεργασία» καθώς και στην άσκηση των δικαιωμάτων των
υποκειμένων (άρθρα 12 έως 20 του Γενικού Κανονισμού
για την Προστασία Δεδομένων). Ο εκμεταλλευτής του
συνεργείου ψηφιακού ταχογράφου ενεργεί ως εκτελών
την επεξεργασία και δεσμεύεται από τις υποχρεώσεις του
άρθρου 28 του Γενικού Κανονισμού για την Προστασία
Δεδομένων και του άρθρου 60 του ν. 4624/2019 (Α’ 137)».
Άρθρο 3
Τροποποίηση Παραρτήματος Ι
Το Παράρτημα Ι του άρθρου 12 της 149519/10-5-2023
(Β’ 3175) κοινής υπουργικής απόφασης, αντικαθίσταται
ως εξής:
«
ΠΑΡΑΡΤΗΜΑ I
ΓΕΝΙΚΟΣ ΕΞΟΠΛΙΣΜΟΣ ΣΥΝΕΡΓΕΙΩΝ ΨΗΦΙΑΚΩΝ ΤΑΧΟΓΡΑΦΩΝ
ΕΞΟΠΛΙΣΜΟΣ
Πάγκος εργασίας για την επισκευή των συσκευών ψηφιακού ταχογράφου
Συλλογή εργαλείων συνεργείου, όπως αυτή συστήνεται από τους κατασκευαστές των ταχογράφων (πχ.
κατσαβίδια, κλειδιά, σταθμός κόλλησης, ηλεκτροστατικός πάγκος, εξολκείς, ειδικά εργαλεία, κ.α.), που χρειάζεται
για την αφαίρεση και επανατοποθέτηση του ψηφιακού ταχογράφου και των παρελκομένων του καθώς και για
μικροεπισκευές.
Πολύμετρο (measuring device multimeter) με δυνατότητα παλμογράφησης.
Συμπιεστής αέρα με δυνατότητα παροχής αέρα για τα ελαστικά σε περίπτωση που η πίεση τους δεν είναι σύμφωνα
με τις προδιαγραφές του κατασκευαστή του ελαστικού και σύστημα ελέγχου της πίεσης των ελαστικών πριν την
διαδικασία της βαθμονόμησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2566/01.05.2024
Φορητές σφήνες (chocks) για την συγκράτηση τροχών με κατάλληλες προειδοποιητικές σημάνσεις.
Λάμπα ελέγχου (inspection lamp) χειρός, χαμηλής τάσης λειτουργίας.
ΕΛΑΧΙΣΤΟΣ ΑΠΑΙΤΟΥΜΕΝΟΣ ΕΞΟΠΛΙΣΜΟΣ ΣΥΝΕΡΓΕΙΩΝ ΨΗΦΙΑΚΩΝ ΤΑΧΟΓΡΑΦΩΝ
Συσκευή, για την δοκιμή, τον έλεγχο και τον προγραμματισμό των νομικών και άλλων παραμέτρων πχ. αριθμό
πλαισίου οχήματος, αριθμό πινακίδας των ταχογράφων.
Πρόγραμμα λογισμικού ενσωματωμένο στη διαγνωστική συσκευή το οποίο χρησιμοποιείται:
- Για τον έλεγχο και τον προγραμματισμό ψηφιακών ταχογράφων.
- Για τη μέτρηση ή αλλαγή των συντελεστών W/K.
- Για τη μέτρςηση ή καταχώρηση του συντελεστή L.
- Για τον έλεγχο του συστήματος GNSS των ψηφιακών ταχογράφων 2ης γενιάς (εφόσον το συνεργείο είναι συνεργείο
ψηφιακού ταχογράφου 2ης γενιάς (ευφυής ταχογράφος).
Συσκευή(-ες) για τη μέτρηση των συντελεστών W/K.
Συσκευή(-ες) για τον έλεγχο των αισθητήρων των ψηφιακών ταχογράφων.
Συσκευή(-ες) ή όργανο για τη μέτρηση του συντελεστή L. Η συσκευή αυτή δεν είναι απαραίτητη εφόσον το
συνεργείο διαθέτει διάδρομο μήκους πέντε (5) μέτρων επί τρία (3) μέτρα πλάτος αρκετό για μια πλήρη περιστροφή
της ρόδας βαρέων οχημάτων. Ο διάδρομος των πέντε (5) μέτρων επί τρία (3) μέτρα πλάτος, θα μπορούσε να είναι
εσωτερικά του διαδρόμου μέτρησης των είκοσι (20) μέτρων ή του διαδρόμου των δέκα (10) μέτρων ή σε ξεχωριστό
σημείο του κτιρίου του συνεργείου ή του προαύλιου χώρου του συνεργείου.
Συσκευή για τον έλεγχο του συστήματος DSRC για τη 2η γενιά ψηφιακών ταχογράφων. (εφόσον το συνεργείο είναι
συνεργείο ψηφιακού ταχογράφου 2ης γενιάς (ευφυής ταχογράφος).
Πληροφοριακή εφαρμογή η οποία είναι ενσωματωμένη στη διαγνωστική συσκευή ή είναι αυτόνομη για την
ιχνηλασιμότητα των σφραγίδων αλλά και των αισθητήρων των ψηφιακών ταχογράφων 2ης γενιάς. (εφόσον το
συνεργείο είναι συνεργείο ψηφιακού ταχογράφου 2ης γενιάς (ευφυής ταχογράφος).
Πληροφοριακή εφαρμογή για την έκδοση των πιστοποιητικών βαθμονόμησης και της πινακίδας τοποθέτησης
της βαθμονόμησης, πιστοποιητικών μεταφόρτωσης ή μη-μεταφόρτωσης σε περίπτωση αντικατάστασης, η οποία
μπορεί να είναι ενσωματωμένη στη διαγνωστική συσκευή ή αυτόνομη.
Φωτοκύτταρα για τη μέτρηση των συντελεστών W/K, εφόσον απαιτείται από τον κατασκευαστή του εξοπλισμού
συνεργείου ταχογράφου.
Εργαλεία σφράγισης, πχ. πένσα σφράγισης ταχογράφου με μήτρα η οποία αναφέρει τον κωδικό του συνεργείου
για τη σφράγιση των ταχογράφων.
Συσκευή μέτρησης του βάθους του πέλματος των ελαστικών.
Μπρακέτα απασφάλισης ή εργαλείο αφαίρεσης ταχογράφου, ή γάντζοι για την εξαγωγή των ψηφιακών ταχογράφων
Συσκευή μεταφόρτωσης ή ενσωματωμένο λογισμικό στη διαγνωστική συσκευή για τη μεταφόρτωση δεδομένων
από τη μαζική μνήμη των ψηφιακών ταχογράφων, για τη δημιουργία πιστοποιητικών μεταφόρτωσης ή μη
μεταφόρτωσης σε περίπτωση αντικατάστασης ψηφιακού ταχογράφου.
Κύλινδροι βαθμονόμησης ταχογράφου (rollers) όπου αυτοί απαιτούνται.
»
Άρθρο 4
Τροποποίηση μεταβατικών διατάξεων
Η παρ. 1 του άρθρου 13 της 149519/10-5-2023 (Β’ 3175) κοινής υπουργικής απόφασης, αντικαθίσταται ως εξής:
«1. Τα εγκεκριμένα συνεργεία ψηφιακών ταχογράφων οφείλουν να συμμορφωθούν με τις διατάξεις της παρούσας εντός τριών (3) ετών από την ημερομηνία δημοσίευσης της παρούσας. Εξαίρεση αποτελούν οι διατάξεις του
άρθρου 8 που εφαρμόζονται άμεσα με τη δημοσίευση της παρούσας».
Άρθρο 5
Έναρξη Ισχύος
Η ισχύς της παρούσας αρχίζει από την ημερομηνία δημοσίευσής της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Παπάγου, 18 Απριλίου 2024
Οι Υφυπουργοί
Υποδομών και Μεταφορών
Περιβάλλοντος και Ενέργειας
ΧΡΙΣΤΙΝΑ ΑΛΕΞΟΠΟΥΛΟΥ
ΝΙΚΟΛΑΟΣ ΤΑΓΑΡΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2566/01.05.2024
Αριθμ. 6024
(2)
2η τροποποίηση της υπ’ αρ. 3987/7.3.2023 πράξης αντιστοίχισης κλάδων και ειδικοτήτων του
Οργανισμού Εσωτερικής Υπηρεσίας του Δήμου
Λουτρακίου - Περαχώρας - Αγίων Θεοδώρων με
τους οριζόμενους στο π.δ. 85/2022 (Α’ 232) νέους
κλάδους και ειδικότητες, κατόπιν πλήρωσης θέσεων με Διορισμό και Μετάταξη (Β’ 1910).
Ο ΔΗΜΑΡΧΟΣ
ΛΟΥΤΡΑΚΙΟΥ - ΠΕΡΑΧΩΡΑΣ - ΑΓΙΩΝ ΘΕΟΔΩΡΩΝ
Έχοντας υπόψη:
1. Το άρθρο 58 του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
2. Τις παρ. 1 και 3 του άρθρου 52 του ν. 4830/2021
«Νέο πλαίσιο για την ευζωία των ζώων συντροφιάς - Πρόγραμμα “AΡΓΟΣ” και λοιπές διατάξεις» (Α’ 169).
3. Τις παρ. 1 και 2 του άρθρου 13 του π.δ. 85/2022
«Καθορισμός προσόντων διορισμού σε φορείς του Δημοσίου (Προσοντολόγιο - Κλαδολόγιο)» (Α’ 232).
4. Την υπό στοιχεία ΔΙΠΑΑΔ/ΠΡΟΣ/429/οικ. 20353/
30-12-2022 εγκύκλιο του Υπουργείου Εσωτερικών περί
δημοσίευσης του π.δ 85/2022 «Καθορισμός προσόντων
διορισμού σε φορείς του Δημοσίου (Προσοντολόγιο Κλαδολόγιο)» (Α’ 232).
5. Τον Οργανισμό Εσωτερικής Υπηρεσίας του Δήμου Λουτρακίου  - Περαχώρας  - Αγίων Θεοδώρων
(Β’ 4400/2022), στον οποίο αποτυπώνονται: α) διακόσιες
τριάντα πέντε (235) οργανικές θέσεις με σχέση εργασίας δημοσίου δικαίου, ήτοι πενήντα δύο (52) θέσεις
Πανεπιστημιακής Εκπαίδευσης, είκοσι έξι (26) θέσεις
Τεχνολογικής Εκπαίδευσης, ενενήντα οκτώ (98) θέσεις
Δευτεροβάθμιας Εκπαίδευσης και πενήντα εννέα (59)
θέσεις Υποχρεωτικής Εκπαίδευσης, β) δύο (2) προσωποπαγείς θέσεις με σχέση εργασίας δημοσίου δικαίου,
γ) δύο (2) προσωρινές θέσεις με σχέση εργασίας δημοσίου δικαίου και δ) είκοσι εννέα (29) θέσεις με σχέση
εργασίας Ιδιωτικού Δικαίου Αορίστου Χρόνου.
6. Την υπ’ αρ. 3987/7-3-2023 - (ΑΔΑ: ΨΝΝΓΩΛ3-ΖΨ9)
(Β’ 1910) πράξη αντιστοίχισης των υφισταμένων κλάδων
και ειδικοτήτων του Οργανισμού Εσωτερικής Υπηρεσίας
του Δήμου Λουτρακίου-Περαχώρας-Αγίων Θεοδώρων
με τους οριζόμενους στο π.δ. 85/2022 (Α’ 232) νέους κλάδους και ειδικότητες.
7. Την υπ’ αρ. 8834/23-5-2023 - (ΑΔΑ: ΨΜ9ΜΩΛ3-Ξ6Φ)
(Β’ 3895) πράξη διόρθωσης σφάλματος της υπ’ αρ. 3987/
7-3-2023 πράξης αντιστοίχισης των υφισταμένων κλάδων και ειδικοτήτων του Οργανισμού Εσωτερικής Υπη-
ρεσίας του Δήμου Λουτρακίου-Περαχώρας-Αγίων Θεοδώρων με τους οριζόμενους στο π.δ. 85/2022 (Α’ 232)
νέους κλάδους και ειδικότητες.
8. Την υπ’ αρ. 1865/5-2-2024 - (ΑΔΑ: 6Χ02ΩΛ3-ΦΝΘ)
(Γ’ 608) απόφαση Δημάρχου με την οποία διορίστηκε ο
Λεοντής Δημήτριος του Χρήστου ως δόκιμος υπάλληλος
σε κενή οργανική θέση κλάδου ΠΕ Οικονομικού-Λογιστικού, δυνάμει της υπ’ αρ. 13Κ/2021 προκήρυξης του
ΑΣΕΠ (ΑΣΕΠ 66).
9. Τα υπ’ αρ. 4287/13-3-2024 και 4289/13-3-2024 Πρωτόκολλα Ορκωμοσίας και Εμφανίσεως και Ανάληψης
Υπηρεσίας αντίστοιχα του ανωτέρω.
10. Την υπ’ αρ. 12782/13-7-2023 1η τροποποίηση της
υπ’ αρ. 3987/07-03-2023 πράξης αντιστοίχισης κλάδων
και ειδικοτήτων του Οργανισμού Εσωτερικής Υπηρεσίας
του Δήμου Λουτρακίου-Περαχώρας-Αγίων Θεοδώρων
με τους οριζόμενους στο π.δ. 85/2022 (Α’ 232) νέους
κλάδους και ειδικότητες, κατόπιν πλήρωσης θέσεων με
Διορισμό και Μετάταξη (Β’ 4764).
11. Την υπ’ αρ. 5981/10-4-2024 βεβαίωση της Διεύθυνσης Οικονομικών Υπηρεσιών περί μη πρόκλησης δα-
πάνης σε βάρος του Προϋπολογισμού του οικονομικού
έτους 2024, αποφασίζουμε:
Τροποποιούμε την υπ’ αρ. 3987/7-3-2023 (Β’ 1910)
πράξη αντιστοίχισης κλάδων και ειδικοτήτων του Οργανισμού Εσωτερικής Υπηρεσίας του Δήμου Λουτρακίου-
Περαχώρας-Αγίων Θεοδώρων με τους οριζόμενους στο
π.δ. 85/2022 (Α’ 232) νέους κλάδους και ειδικότητες, κατόπιν πλήρωσης θέσης με Διορισμό, ως εξής:
1. Προσθέτουμε και αντιστοιχίζουμε στην παρ. Α. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ - ΟΡΓΑ-
ΝΙΚΕΣ ΘΕΣΕΙΣ - 1. ΚΑΤΗΓΟΡΙΑ ΠΕ, ως ακολούθως:
ΥΦΙΣΤΑΜΕΝΟΙ ΚΛΑΔΟΙ
ΝΕΟΙ ΚΛΑΔΟΙ ΚΑΙ ΕΙΔΙΚΟΤΗΤΕΣ ΜΕ ΒΑΣΗ
ΤΟ π.δ. 85/2022
ΚΛΑΔΟΣ
Αριθμός
θέσεων
ΝΕΟΣ ΚΛΑΔΟΣ
ΝΕΑ ΕΙΔΙΚΟΤΗΤΑ
Αριθμός
θέσεων
ΠΕ
ΟΙΚΟΝΟΜΙΚΟΥΛΟΓΙΣΤΙΚΟΥ
ΠΕ
ΔΙΟΙΚΗΤΙΚΟΥΟΙΚΟΝΟΜΙΚΟΥ
ΠΕ
ΟΙΚΟΝΟΜΙΚΟΥ
2. Διαγράφουμε από τον Πίνακα των δεσμευμένων
προς πλήρωση οργανικών θέσεων με διορισμό που ΔΕΝ
ΑΝΤΙΣΤΟΙΧΙΣΤΗΚΑΝ με την υπ’ αρ. 3987/7-3-2023 πράξη
Δημάρχου μία (1) θέση ΠΕ ΟΙΚΟΝΟΜΙΚΟΥ - ΛΟΓΙΣΤΙΚΟΥ.
Ο πίνακας διαμορφώνεται ως εξής:
Α. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ - ΟΡΓΑΝΙΚΕΣ ΘΕΣΕΙΣ ΚΑΤΗΓΟΡΙΑ ΠΕ, ΤΕ.
ΥΦΙΣΤΑΜΕΝΟΙ ΚΛΑΔΟΙ
ΑΡΙΘΜΟΣ
ΘΕΣΕΩΝ
ΠΕ ΠΛΗΡΟΦΟΡΙΚΗΣ
ΠΕ ΟΙΚΟΝΟΜΙΚΟΥ-ΛΟΓΙΣΤΙΚΟΥ
ΠΕ4 ΑΡΧΙΤΕΚΤΟΝΩΝ ΜΗΧΑΝΙΚΩΝ
ΠΕ ΚΟΙΝΩΝΙΚΩΝ ΛΕΙΤΟΥΡΓΩΝ
ΠΕ1 ΔΙΟΙΚΗΤΙΚΩΝ
ΠΕ5 ΜΗΧΑΝΟΛΟΓΩΝ ΜΗΧΑΝΙΚΩΝ
ΤΕ3 ΠΟΛΙΤΙΚΩΝ ΜΗΧΑΝΙΚΩΝ
Κατά τα λοιπά ισχύει η υπ’  αρ. 3987/7-3-2023
(Β’ 1910) πράξη Δημάρχου όπως τροποποιήθηκε με την
υπ’ αρ. 8834/23-5-2023 - (ΑΔΑ: ΨΜ9ΜΩΛ3-Ξ6Φ) (Β’ 3895)
πράξη διόρθωσης σφάλματος και την υπ’ αρ. 12782/
13-7-2023 (Β’ 4764) 1η τροποποίηση της ως άνω Πράξης
κατόπιν πλήρωσης θέσεων με Διορισμό και Μετάταξη.
Η απόφαση αυτή να δημοσιευθεί στην Εφημερίδα της
Κυβερνήσεως.
Λουτράκι, 11 Απριλίου 2024
Ο Δήμαρχος
ΓΕΩΡΓΙΟΣ ΓΚΙΩΝΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2566/01.05.2024
Αριθμ. 11667
(3)
Μερική τροποποίηση της υπ’ αρ. 6984/9.3.2023
πράξης αντιστοίχισης των υφισταμένων κλάδων και ειδικοτήτων του Οργανισμού Εσωτε-
ρικής Υπηρεσίας του Δήμου Τρίπολης με τους
οριζόμενους στο π.δ. 85/2022 (Α’ 232) νέους
κλάδους και ειδικότητες (Β’ 1900, Διόρθωση
Σφάλματος Β’ 2280), όπως τροποποιήθηκε με
την υπ’ αρ. 25497/14.8.2023 όμοιά της (Β’ 5260).
Ο ΔΗΜΑΡΧΟΣ ΤΡΙΠΟΛΗΣ
Έχοντας υπόψη:
1. Τις διατάξεις:
α) Των παρ. 1 και 3 του άρθρου 52 του ν. 4830/2021
«Νέο πλαίσιο για την ευζωία των ζώων συντροφιάς - Πρόγραμμα “AΡΓΟΣ” και λοιπές διατάξεις» (Α’ 169),
β) των παρ. 1 και 2 του άρθρου 13 του π.δ. 85/2022
«Καθορισμός προσόντων διορισμού σε φορείς του Δημοσίου (Προσοντολόγιο - Κλαδολόγιο)» (Α’ 232).
2. Την υπό στοιχεία ΔΙΠΑΑΔ/ΠΡΟΣ/429/ΟΙΚ.20353/
30-12-2022 (ΑΔΑ:Ψ5ΧΗ46ΜΤΛ6-ΒΨΘ) εγκύκλιο του
Υπουργείου Εσωτερικών για το νέο Προσοντολόγιο Κλαδολόγιο.
3. Τον Ο.Ε.Υ. του Δήμου Τρίπολης (Β’ 4953/2020).
4. Την υπ’  αρ. 6984/9-3-2023 (Β’ 1900, Διόρθωση
Σφάλματος Β’ 2280) πράξη μας περί αντιστοίχισης των
υφιστάμενων κλάδων και ειδικοτήτων του Οργανισμού
Εσωτερικής Υπηρεσίας Δήμου Τρίπολης με τους οριζόμενους στο π.δ. 85/2022 (Α’ 232) νέους κλάδους και
ειδικότητες όπως τροποποιήθηκε με την υπ’ αρ. 25497/
14-8-2023 όμοιά της (Β’ 5260).
5. Το γεγονός ότι κατά την έκδοση της ανωτέρω πράξης, εκ παραδρομής δεν είχε γίνει αντιστοίχιση δύο (2)
θέσεων Προσωπικού με σχέση εργασίας Δημοσίου Δικαίου της κατηγορίας ΔΕ και συγκεκριμένα μίας (1) θέσης
υφιστάμενου κλάδου ΔΕ 28 Χειριστών Μηχανημάτων
Έργων και μίας (1) θέσης υφιστάμενου κλάδου ΔΕ 29
Οδηγών Αυτοκινήτων, αποφασίζουμε:
Τροποποιούμε την υπ’ αρ. 6984/9-3-2023 (Β’ 1900 και
διόρθωση σφάλματος στο ΦΕΚ Β’ 2280 όπως τροποποιήθηκε με την υπ’ αρ. 25497/14-8- 2023 όμοιά της (Β’
5260) πράξη μας περί αντιστοίχισης των υφιστάμενων
κλάδων και ειδικοτήτων του Οργανισμού Εσωτερικής
Υπηρεσίας Δήμου Τρίπολης με τους οριζόμενους στο
π.δ. 85/2022 (Α’ 232) νέους κλάδους και ειδικότητες και
συγκεκριμένα:
Προσθέτουμε και αντιστοιχίζουμε στην παρ. Α «ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ» και
ειδικότερα στο τέλος του πίνακα της ΚΑΤΗΓΟΡΙΑΣ ΔΕ
δύο (2) ακόμη θέσεις και συγκεκριμένα τις θέσεις ΔΕ 28
Χειριστών Μηχανημάτων Έργων (1 θέση) και ΔΕ 29 Οδηγών Αυτοκινήτων (1 θέση) (υφιστάμενοι κλάδοι) διότι
εκ παραδρομής δεν είχαν αντιστοιχιστεί με την 6984/
9-3-2023 πράξη μας (Β’ 1900, Διόρθωση Σφάλματος
Β’ 2280) όπως τροποποιήθηκε με την υπ’ αρ. 25497/
14-8-2023 όμοιά της (Β’ 5260), ως κάτωθι:
ΥΦΙΣΤΑΜΕΝΟΙ ΚΛΑΔΟΙ
ΝΕΟΙ ΚΛΑΔΟΙ ΚΑΙ ΕΙΔΙΚΟΤΗΤΕΣ
ΜΕ ΒΑΣΗ ΤΟ π.δ. 85/2022
ΚΛΑΔΟΣ
Αριθμός
θέσεων
ΝΕΟΣ ΚΛΑΔΟΣ ΝΕΑ ΕΙΔΙΚΟΤΗΤΑ Αριθμός
θέσεων
ΔΕ 28 ΧΕΙΡΙΣΤΩΝ
ΜΗΧΑΝΗΜΑΤΩΝ
ΕΡΓΩΝ
ΔΕ ΧΕΙΡΙΣΤΩΝ
ΜΗΧΑΝΗΜΑΤΩΝ
ΕΡΓΟΥ
ΔΕ ΧΕΙΡΙΣΤΩΝ
ΜΗΧΑΝΗΜΑΤΩΝ
ΕΡΓΟΥ
ΔΕ 29 ΟΔΗΓΩΝ
ΑΥΤΟΚΙΝΗΤΩΝ
ΔΕ ΟΔΗΓΩΝ
ΔΕ ΟΔΗΓΩΝ
Από τις διατάξεις της παρούσας απόφασης δεν προκαλείται καμία επιπλέον δαπάνη σε βάρος του προϋπο-
λογισμού του Δήμου Τρίπολης.
Κατά τα λοιπά ισχύει η υπ’ αρ. 6984/9-3-2023
(Β’ 1900, Διόρθωση Σφάλματος Β’2280) όπως τροποποιήθηκε με την υπ’ αρ. 25497/14-8-2023 όμοιά της
(Β’ 526) πράξη αντιστοίχισης.
Η απόφαση αυτή να δημοσιευθεί στην Εφημερίδα της
Κυβερνήσεως.
Τρίπολη, 11 Απριλίου 2024
Ο Δήμαρχος
ΚΩΝΣΤΑΝΤΙΝΟΣ ΤΖΙΟΥΜΗΣ
Ι
Αριθμ. 19744
(4)
3η τροποποιητική πράξη της υπ’ αρ. 11391/7.3.23
πράξη αντιστοίχισης των υφισταμένων κλάδων
και ειδικοτήτων του Οργανισμού του Δήμου Λυκόβρυσης Πεύκης με τους οριζόμενους στο π.δ. 85/
2022 (Α’ 232) νέους κλάδους και ειδικότητες.
Ο ΔΗΜΑΡΧΟΣ ΛΥΚΟΒΡΥΣΗΣ ΠΕΥΚΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α΄ 87).
2. Τον Κώδικα κατάστασης Δημοτικών και Κοινοτικών
Υπαλλήλων (ν. 3584/2007, Α΄ 143).
3. Τον «Κώδικα Δήμων και Κοινοτήτων» (ν. 3463/2006,
Α΄ 114).
4. Τις παρ. 1 και 3 του άρθρου 52 του ν. 4830/2021 «Νέο
πλαίσιο για την ευζωία των ζώων συντροφιάς-Πρόγραμμα “AΡΓΟΣ” και λοιπές διατάξεις» (Α’ 169).
5. Τις παρ. 1 και 2 του άρθρου 13 του π.δ. 85/2022
«Καθορισμός προσόντων διορισμού σε φορείς του Δημοσίου (Προσοντολόγιο-Κλαδολόγιο)» (Α’ 232).
6. Την υπό στοιχεία ΔΙΠΑΑΔ/ΠΡΟΣ/429/οικ.20353
εγκύκλιο του Υπουργείου Εσωτερικών.
7. Τον ΟΕΥ του Δήμου Λυκόβρυσης - Πεύκης (Β’ 183/
2019, Β’ 3232/2019 και Β’ 5547/2021).
8. Το άρθρο 35 του ν. 5027/2023 (Α΄ 48).
9. Την υπό στοιχεία ΔΙΠΑΑΔ/Φ.49Κ/1193/οικ.4758/
20-3-23 εγκύκλιο του Υπουργείου Εσωτερικών.
10. Την υπ’ αρ. 11391/7-3-23 (ορθή επανάληψη της
υπ’ αρ. 6435/9-2-23) πράξη αντιστοίχισης των υφιστάμενων κλάδων και ειδικοτήτων του Οργανισμού του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2566/01.05.2024
Δήμου Λυκόβρυσης Πεύκης με τους οριζόμενους στο
π.δ. 85/2022 (Α’ 232) νέους κλάδους και ειδικότητες
(Β’ 1917).
11. Την υπ’ αρ. 23907/17.5.2023 τροποποιητική πράξη
της υπ’ αρ. 11391/7.3.2023 (Β’ 1917) πράξης αντιστοίχισης.
12. Την υπ’ αρ. 51260/16-10-2023 2η τροποποιητική
πράξη της 11391/7-3-2023 (Β’ 6180) πράξης αντιστοίχισης.
13. Την υπ’ αρ. 694/9-1-2024 (Γ’ 584) απόφαση Δημάρχου περί μετάταξης της μόνιμης υπαλλήλου Παπαδο-
πούλου Αθηνάς του Ιωάννη από τον κλάδο/ειδικότητα
ΔΕ Διοικητικού-Λογιστικού με βαθμό Β’, στον κλάδο/
ειδικότητα ανώτερης κατηγορίας ΠΕ Διοικητικού - Οικονομικού, σε κενή ομοιόβαθμη οργανική θέση.
14. Την υπ’ αρ. 18314/3-4-2024 απόφαση Δημάρχου
περί μη έγκρισης μετάταξης της υπαλλήλου Μπακογιάννη Αθηνάς, από τον κλάδο και ειδικότητα ΥΕ Προσωπι-
κού Καθαριότητας Εξωτερικών Χώρων σε κενή οργανική
θέση μόνιμου προσωπικού του ΟΕΥ του Δήμου, κατηγορίας και κλάδου ΠΕ Διοικητικού - Οικονομικού.
15. Το γεγονός ότι κατά την έκδοση της υπ’ αρ. 11391/
7-3-2023 πράξης, εκκρεμούσαν οι διαδικασίες μετάταξης
των ανωτέρω υπαλλήλων, αποφασίζουμε:
Την 3η τροποποίηση της υπ’ αρ. 11391/7-3-2023 πράξης στο μέρος που αφορά την αντιστοίχιση των κάτωθι
κλάδων και ειδικοτήτων του μόνιμου προσωπικού, όπως
περιλαμβάνονται στον Οργανισμό Εσωτερικής Υπηρεσίας του Δήμου Λυκόβρυσης Πεύκης (Β’ 183/2019,
Β’ 3232/2019 και Β’ 5547/2021), με τους οριζόμενους στο
Παράρτημα Β’ του π.δ. 85/2022 νέους κλάδους και ειδικότητες, λόγω αντιστοίχισης δύο (2) επιπλέον θέσεων κλά-
δου ΠΕ ΔΙΟΙΚΗΤΙΚΟΥ- ΟΙΚΟΝΟΜΙΚΟΥ, ως ακολούθως:
Α. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ
1. ΚΑΤΗΓΟΡΙΑ Π.Ε.
ΥΦΙΣΤΑΜΕΝΟΙ ΚΛΑΔΟΙ
ΝΕΟΙ ΚΛΑΔΟΙ ΚΑΙ ΕΙΔΙΚΟΤΗΤΕΣ  ΜΕ ΒΑΣΗ ΤΟ π.δ. 85/2022
ΚΛΑΔΟΣ
Αριθμός θέσεων
ΝΕΟΣ ΚΛΑΔΟΣ
ΝΕΑ ΕΙΔΙΚΟΤΗΤΑ
Αριθμός θέσεων
ΠΕ ΔΙΟΙΚΗΤΙΚΟΥ- ΟΙΚΟΝΟΜΙΚΟΥ
ΠΕ ΔΙΟΙΚΗΤΙΚΟΥ- ΟΙΚΟΝΟΜΙΚΟΥ
ΠΕ ΔΙΟΙΚΗΤΙΚΟΥ- ΟΙΚΟΝΟΜΙΚΟΥ
Από τον πίνακα που αφορά σε θέσεις οι οποίες περιλαμβάνονται στους πίνακες αντιστοίχισης του Παραρτήματος Β’ του π.δ. 85/2022, και οι οποίες ΔΕΝ ΑΝΤΙΣΤΟΙΧΙΖΟΝΤΑΙ σύμφωνα με το π.δ. 85/2022 και την υπό στοιχεία ΔΙ-
ΠΑΑΔ/ΠΡΟΣ/429/οικ.20353 εγκύκλιο, αφαιρούνται δύο (2) θέσεις κλάδου ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ και η
εν λόγω εγγραφή διαμορφώνεται ως εξής:
ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ
ΚΑΤΗΓΟΡΙΑ Π.Ε. ή Τ.Ε. ή Δ.Ε. ή Υ.Ε.
ΥΦΙΣΤΑΜΕΝΟΙ ΚΛΑΔΟΙ
ΚΛΑΔΟΣ/ΕΙΔΙΚΟΤΗΤΑ
Αριθμός θέσεων
ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ
Από την παρούσα απόφαση δεν προκαλείται καμία δαπάνη.
Η απόφαση αυτή να δημοσιευθεί στην Εφημερίδα της Κυβερνήσεως.
Πεύκη, 15 Απριλίου 2024
Ο Δήμαρχος
ΜΑΡΙΟΣ - ΓΕΩΡΓΙΟΣ ΨΥΧΑΛΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2566/01.05.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202566.pdf | Tokens: 30119]